ऐसा ही हाल प्रदेश के बड़े अखबारों का भी है। एक-एक सीट का चुनावी विश्लेषण करते हुए बड़े अखबारों के कई पन्ने भरे रह रहे हैं। उसमें अपील, विज्ञापन, बयान सबकुछ है लेकिन यूपी की खाक छान रही टीम अन्ना की भारी जनसभाओं वाली खबरें नदारद हैं। टीम अन्ना को चुनौती देने वाले बेनी प्रसाद वर्मा के जिले बाराबंकी से टीम अन्ना ने अपना जन जागरुकता अभियान शुरु किया था। भारी भीड़ जुटाने वाली टीम अन्ना की सभाओं की छिटपुट खबरें एक दो दिन तो अखबारों में छपीं लेकिन अब सबने टीम अन्ना की खबरों से किनारा कर लिया है।